
Text rozhodnutia
Súd: Krajský súd Bratislava Spisová značka: 5Sd/255/2004 Identifikačné číslo súdneho spisu: 1004117006 Dátum vydania rozhodnutia: 29. 10. 2013 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2013:1004117006.7 Uznesenie Krajský súd v Bratislave v právnej veci navrhovateľa P.. R. G., zomrelého dňa X.X.XXXX, naposledy bytom E. M. T. XX, M., E. E., proti odporkyni Sociálnej poisťovni ústredie v Bratislave, Ul. 29. augusta č. 8, o starobný dôchodok, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Rozhodnutím číslo XXX XXX XXXX zo dňa 31.3.2004 odporkyňa zamietla žiadosť navrhovateľa o starobný dôchodok, pretože nesplnil podmienky stanovené v § 162 ods. 2 zákona č. 100/1988 Zb. o sociálnom zabezpečení a § 16 zákona č. 121/1975 Zb. a § 261 ods. 1 zákona č. 461/2003 Z.z. o sociálnom poistení v znení neskorších predpisov a podmienky Zmluvy medzi Slovenskou republikou a Rakúskou republikou o sociálnom zabezpečení. Proti tomuto rozhodnutiu odporkyne podal navrhovateľ dňa 21.10.2004 návrh na jeho preskúmanie. Súd šetrením zistil, že podľa Úmrtného zápisu vyhotoveného dňa 8.8.2006 na notárstve Dr. Waltera Magometschigga, Klagenfurt, Viedenská cesta 10/2, navrhovateľ dňa X.X.XXXX zomrel v zemskej nemocnici Klagenfurt. Navrhovateľ zomrel bez zákonných dedičov, ako testamentárni dedičia prichádzali do úvahy U.. E. L., bytom X., E. XX R. U.. I. F.-L., bytom U., F. XX. U.. E. L. podaním došlým súdu dňa 6.5.2013 a U.. I. F.-L. podaním došlým súdu dňa 20.5.2013 oznámili, že nie sú právnymi nástupcami po nebohom P.. R. G., pretože dedičstvo po nebohom neprijali. Podľa § 118 ods. 1 zákona č. 461/2003 Z.z. o sociálnom poistení ak fyzická osoba, ktorá splnila podmienky nároku na dávku, zomrela po uplatnení nároku na dávku a nároku na jej výplatu, prechádzajú nároky na sumy splatné ku dňu smrti tejto fyzickej osoby na manžela (manželku), deti a rodičov. Podľa § 118 ods. 4 cit. zákona nároky prechádzajúce na fyzické osoby uvedené v odsekoch 1 až 3 nie sú predmetom dedičstva; predmetom dedičstva sa stávajú, ak niet týchto fyzických osôb. Nakoľko v danom prípade nie je splnená podmienka na pokračovanie v konaní podľa ust. § 118 ods. 1 a ods. 4 zákona č. 461/2003 Z.z. o sociálnom poistení, súd konanie zastavil. O trovách konania súd rozhodol podľa ust. § 246c a § 146 ods. 1 písm. c/ O s p . Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave.

